钦定古今图书集成/理学汇编/学行典/第223卷 > 李桂芳
## 钦定古今图书集成/理学汇编/学行典/第223卷 > 李桂芳

按《陕西通志》：“李桂芳，宝鸡人。年十馀岁，家贫，佣作养
父。父卒，竭力棺敛，槁葬城西，而日哭于墓所，归则为
位哭于家，供奠尤谨。一日，闻母言父生时有画像远
寄，遂走数百里得而事之。母寻故，佣不能备礼，亦权
厝焉。后桂芳益壮，稍有积，即营域，易棺椁合葬，复斩
衰。三年悲号，几至灭性，远近感动，台院行文表扬。”